經數: 二七三三

經名: 御注金剛般若波羅蜜經宣演卷上

頁數: 一一

上	欄

玄□法師. 貞觀年. 於玉華宮譯(十八紙)名能斷

金剛. 又有三藏地婆訶羅. 此云日照. 譯功德

施菩薩論兩卷. 第六大周義淨三藏. 聖曆二

年於佛授記寺譯(十二紙)亦云能斷金剛. 文云

薄伽梵在名稱大城戰勝林等. 幷再譯世親

菩薩論三卷. 前後傳燈. 異代俱美. 文雖少

別. 法寶無差. 良由所得梵本. 互有不同. 惑□

之人. 廣略有異. 遞相參照. 理義思圓. 若乃經

論合擧. 則周魏各分. 唐梵不虧則貞觀最備.

至於文約義著當根赴緣. 書寫盛於□區. 持

誦周於道俗者. 期惟舍衛國乎. 聖札光輝諒

在玆矣. 故今用隋魏之論附姚秦之經. 問. 經

本可知諸家論請申作者. 答. 佛滅度後九百

年中. 無著初地之聖人. 世親[&FFFF]#頂之高士. 俗

則昆季. 法乃師資. 各製論文. 讚弘此典. 然金

剛仙記判世親論云. 長行是彌勒菩薩. 爲無

障□菩薩說. 無障□轉授世親. 世親後尋經

論意. 更作偈頌廣興問答. 以釋此經者. 不

然衆論之作偈頌爲主長行釋之. 豈有先釋

後偈. 亦猶子先父後. 又尋長行屢牒偈文. 豈

補處慈尊. 引地前菩薩偈頌爲證. 故不可依

今據慈恩三藏等所傳八十行. 誦是彌勒菩

薩造. 西方具有傳記. 若爾何故淨三藏譯論

題云. 無著造頌. 世親作釋. 答. 偈頌定是慈

尊所說. 以授無著. 無著傳授世親. 世親得之

造長行釋. 故彼論初歸敬頌云. 大智通達敎

我等. 歸命無量功德身. 應當敬彼如是等. 頭

面禮足而頂戴. 卽是通敬本論大師. 及傳授

者而後論本題云. 無著造者. 據傳授說. 亦不

中	欄

相違. 問. 慈尊造頌. 理爲准的因. 何無著更

自造論. 別起異端. 答. 法歸分別. 理有多途.

前論所無. 更補其闕. 尋文雖異. 據理不差. 待

至釋文. 一一通會. 若唯依無著. 斷疑之旨未

明. 必獨天親行位之門蓋闕. 兼而雙辨類曦

舒之. 合耀或乃偏棄. 惜珠寶之不全. 勿怖廣

聞當勤勉勵. 其功德施論依附天親時. 有異

釋不乖於本. 總是第一敎興門訖

第二明經體性者. 先體. 後性. 出諸敎體. 凡有

五重. 一能詮性用體. 名詮自性. 句詮差別. 文

卽是字. 爲二所依. 此三依聲. 假實合明. 聲名

句文四法爲體. 十地論說. 說者聽者. 皆以

二事而得究竟. 一者善聲. 二者善字(字爲所依亦攝名句)

成唯識云. 此三離聲雖無別體而假實異. 亦

不卽聲. 由此法詞二無□解境有差別. 法緣

名等詞緣於聲. 二隱假談實. 體雖名句文. 約

用假立. 然無別體. 不離於聲. 但說聖敎聲爲

體性故. 對法有成所引. 聲不說名等爲成所

引. 唯識亦云. 若名句文離聲實有. 應如色等

非實能詮. 三能所詮顯體. 瑜伽八十一出契

經體. 略有二種. 一文二義. 由能詮文義得顯

等. 此體合取能詮所詮. 聖敎必有所詮義. 故

四攝法從心體. 花嚴等說. 三界唯心. 又契經

說. 諸識所緣. 唯識所現. 論說心心所. 色不相

應行. 及諸無爲. 皆不離心故. 唯識心爲此敎

體. 若就根本能說者心. 若取於末亦能聞者

識心爲體. 故二十唯識展轉增上力. 二識成

決定謂餘相續. 識差別故. 令餘相續. 差別

識生展轉互爲增上緣故. 五攝事歸如體. 淨

下	欄

名經云. 一切法皆如也. 衆聖賢亦如也等. 又

云. 文字性雖無有文字. 是則解脫. 又云. 法非

見聞覺知等處處非一. 事相如波. 理性如水.

波不離水. 事法皆如故. 敎唯以眞如爲體. 上

來出體. 從未向本. 從淺至深. 但說所不違餘

義. 後明性者. 復有三門. 一圓成等性. 二漏無

漏性. 三善等三性. 圓成等者. 攝事歸如. 卽圓

成性. 攝法從心亦依他性. 其前二門. 亦卽依

他. 若第三門. 通屬三性. 由計所執. 雖無實

體. 亦所詮故. 漏無漏者. 據本質敎. 如來所

說. 一切無漏言十五界是有漏者. 隨小乘宗.

非大乘義. 大乘佛身. 十八界等. 皆無漏故. 十

地菩薩. 及二乘人說聽敎者. 應須分別. 菩薩

第八有漏性收. 所變聲等. 亦唯有漏. 若於無

漏心中. 說聽通第六七. 此影像敎. 亦唯無

漏. 由見相分性類同故. 二乘雖有遊觀無漏

入滅定等. 少不足言說聽法時. 唯是有漏. 異

生可知. 善等三性者. 無漏所變. 一向善性.

其有漏心所說聽者. 所變聲等. 皆唯無記. 是

性境故. 問. 第八所變可唯無記. 若約六識. 善

等位中所變如何. 答. 見分善等所變無記以

許見相離引生故. 論說色聲. 非善惡性. 隨能

發心. 假說善惡. 問. 聲唯無記. 名等如何. 答.

若隨所詮. 假通三性. 隨所依聲亦唯無記. 若

爾何故世親論云. 我法是善. 汝唯無記. 答. 汝

小乘師. 聲界有漏. 名唯無記. 我大乘宗. 佛聲

無漏. 故唯是善

第三攝歸宗旨者. 初辨攝歸. 後明宗旨. 攝歸

有五. 一歸藏. 二歸分. 三歸乘. 四歸時. 五歸

經數: 二七三三

經名: 御注金剛般若波羅蜜經宣演卷上

頁數: 一二

上	欄

會. 初歸藏者. 藏有二種. 一聲聞藏. 二菩薩

藏. 獨覺敎少入聲聞中. 此經卽菩薩攝. 由滿

字敎. 被大根性. 又藏有三. 謂奈耶. 素□纜.

阿毘達磨. 如次詮於戒定惠學. 各據增說不

爾. 三藏俱詮三故. 今此經是素咀纜藏. 又准

十二分. 有論議經等. 可通三攝. 非別部□. 第

二歸分者. 十二分義. 具如別章. 今應列名. 略

配經說. 一契經. 相有通有別. 通卽十二俱

名契經. 別謂長行綴絹. 略所應說義. 此經

俱通. 二應頌. 應重述頌. 謂長行已說後重頌

明. 如下經云. 若色見我等. 三記別. 此有三

相. 一記大人當成佛. 第二記弟子死此生彼.

三爲記諸法之義. 今經可通. 第三記別. 雖釋

迦汝當成佛談往佛事非今記. 他故非彼. 又

但經詮. 卽彼分故. 今非要佛. 四諷訟. 謂前未

說. 直以偈明. 可諷誦故. 最後偈是. 五息說.

謂不待請.  觀機卽說令法久住. 惑顯悲深. 今

此經中. 令生企敬故. 無自說. 六緣起. 此有三

相. 因一犯暇戒. 二因事說法. 三因請說法. 此

通第三. 七譬喩. 謂以喩肉曉所說義. 如說虛

空喩施福等. 八本事. 謂除自身說. 於過去弟

子. 及法名本事. 今經無此. 九本生. 說佛自

身在過去世. 方彼所若死若生. 行菩薩行等.

卽說過去作忍辱仙等. 十方廣. 此有二相. 一

說行菩薩道. 二法廣多極高大故. 此經具有.

十一希法. 謂說八衆所有共不共德. 及餘最

勝殊特驚異之法. 如說日捨三□河沙身命

不及信經. 十二論義. 謂諸經典循環硏□. 磨

□理迦. 一切了義經. 皆名磨□理迦. 今者此

中	欄

經雖無顯文. 准天親論. 乘前起後. 所有疑請

佛爲斷除. 循環而說. 亦是論議. 卽通十分. 唯

無自說及本事經. 三歸乘者. 或唯一乘. 如

法花言唯有一乘法無二亦無三. 或立二乘.

如攝論云上乘下乘有差別故. 或立三乘. 如

法花云爲心聲聞者說應四諦法等. 如是乃

至立五乘等. 如常具辯. 今此經者. 卽一乘故.

下文云爲發大乘者說. 勝□經云. 一乘卽大

乘故. 二三乘中上乘所攝. 爲發最上乘者說

故. 四歸時者. 古立敎時. 多少不定. 皆無憑

據. 廣如慈恩法師法苑□破. 今者唯□正義.

釋云. 慈恩三藏依解深密經. 立敎三時. 彼經

廣爲勝義生菩薩說三無性. 皆依遍計所執.

已勝義生菩薩深生領解. 世尊讚歎善解所

說. 勝義生菩薩白佛言世尊. 初於一時波羅

疏斯仙人墮處施鹿林中. 唯爲發趣聲聞乘

者. 以四諦相轉正法輪. 雖是甚奇. 甚爲希

有. 一切世間諸天人等. 先無有能. 如法轉

者. 而於彼時. 所轉法輪. 有上有容. 是未了義

是諸諍論. 安足處所. 世尊在昔. 第二時中. 唯

爲發趣修大乘者. 依一切法無自性. 無生無

滅. 本來寂靜. 自性眞如. 以隱密相. 轉正法

輪. 雖更甚奇. 甚爲希有. 而於彼時所轉法

輪. 亦是有上有所容受. 猶未了義. 是諸諍

論. 安足處所. 世尊於今. 第三時中. 普爲發

趣一切乘者. 依一切法皆無自性. 無生無滅.

本來寂靜. 自性涅槃. 無自性性以顯了相. 轉

正法輪. 第一甚奇最爲希有. 于今世尊所轉

法輪. 無上無容. 是眞了義. 非諸諍論安足處

下	欄

所. 此同涅槃經. 初敎服乳. 次敎總斷. 後敎

有服有不服者. 亦同金光明經所說. 轉照持

三種法輪. 法花經信解品. 亦有明說大意論

之對不定性. 大由小起. 漸次而被. 可有三時.

解深密等. 約此而說. 若唯頓悟大不由. 小

則無三時前後次第. 亦非年月定暇. 後先但

以義類. 相從而說. 若不爾者. 花嚴經等最初

宣說. 豈卽初時. 遺敎最後第三時. 問. 若爾何

故法花經. 唯說二時. 彼云昔於波羅奈. 轉

四諦法輪. 乃至今復輪最妙無上大法輪. 答.

彼以大小相對. 隱第二時但說前後. 實卽三

時. 今者此經隨頓發性. 總不立時. 若約漸根.

第二時攝. 以初時敎. 唯說於有. 此不唯有.

故非彼時. 若第三時顯說空有. 普爲發趣一

切乘者. 此經下云. 唯爲發趣最上乘者故. 第

二時又無著釋. 不驚不怖等. 約三無性. 然三

無性. 是佛密意說諸法空. 問. 解深密經雖說

三時. 文中不說第二時敎. 是般若等. 准何得

知. 答. 卽彼經云. 唯爲發趣修大乘者. 此經亦

云. 如來爲發大乘說. 爲最上乘者說等. 其文

正同. 若不爾者. 更有何經. 唯爲發趣修大乘

者. 隱密相轉. 肉大般若數處有文. 如來說

已. 諸天喜讚. 皆云. 我今見世尊第二轉法輪

等. 問. 准深密經說. 第二時隱密相轉. 若爾

此經非了義耶. 又准此經. 持說修行其福無

量. 不可思議. 而解深密以不了義. 持說讀誦

所有功德. 如牛跡中水比大海水等. 勝劣懸

殊. 旣爾此福卽應狹劣. 答. 河南法師釋云據

乘以辨名爲了義. 非約顯密. 又彼約漸悟當

經數: 二七三三

經名: 御注金剛般若波羅蜜經宣演卷上

頁數: 一三

上	欄

隱密門. 此約頓悟. 卽成顯了. 又復具說五位.

修習豈唯空也. 演曰. 深密經中. 說第二時. 隱

密等者. 以隨漸悟多分布而說. 以多覆相說

皆空故. 理實般若. 亦以有義何以知者. 准

此二論釋. 經文中皆約中道. 離空離有. 非一

向空. 至下當悉. 又准唐攝論. 辨中邊論. 皆引

般若證. 彼三性通有及無. 非一向空. 肉說諸

佛從此經生究竟法身. 離一切相. 寧非了義.

而深密經. 校量福德. 有勝劣者. 若隨多分執

空爲了. 而持說等功德爲劣. 若解空有離相.

契眞而受持者. 與彼深密福德是同. 於此義

中. 當審思察. 五歸會者. 大般若經. 總依四處

十六會說. 言四處者. 一王舍城鷲峰山. 二

室羅筏給孤獨園. 三他化天宮摩尼寶藏殿.

四王舍城竹林園白鷺池側. 其十六會初之

五分. 更無別名. 但以標其分目. 第六最勝

天王分. 第七曼殊室利分. 第八那伽室利分.

此之三分從請主爲名. 下八分名隨所詮立.

謂第九能斷金剛分. 第十般若理趣分. 及後

六分如此六度以題分名. 此經卽是第九分

攝. 四處之中. 給孤園說. 准據梵本. 有三百

頌. 大經部中第五百七十七卷也. 然古說有

八部般若. 謂大品. 小品. 放光. 光贊. 道行. 勝

天王. 文殊. 金剛. 由各異譯. 未見廣本. 故云

八部今卽不然. 若約部帙六百卷經唯是部.

若依部分乃有十六. 肉復八部多是重譯. 如

放光. 光贊合入大品. 道行般若卽是小品. 故

言八部未可爲依此在諸分處中而說. 蓋般

若之鈴鍵. 大經之開軸. 文句盤錯. 意象精

中	欄

微. 包眞俗攝行位. 有慢斯遣無執不除. 破

相忌情修心之極. 鎖災極厄攝福之最. 是以

西方造論二十餘家. 此地弘宣不可稱數. 雖

窮劫讚美. 碎身護持. 豈是荷難思之力. 報莫

大之恩歟. 上攝歸訖. 明宗旨者. 先通後別且

通辯宗. 此方先德總攝諸敎以立四宗. 一立

性宗. 安立五[&FFFF]#界處有體. 如婆沙雜心迦延

論等. 二破性宗. 破彼三科所有實性. 而言

諸法但有於相. 如成實論等. 三破相宗. 言一

切法非但性. 無相亦非有. 如般若等. 四顯實

宗. 明一切法眞實道理. 隨其所應. 若空若有.

如花嚴涅槃等. 准彼所判. 此經卽是破相宗

收. 然立四宗攝藏非盡. 如一說部. 世出世間

但有言說. 都無性相. 其說假部. 立[&FFFF]#是實處

界門中. 法皆是假. 不唯立性. 復非皆相說出

世部. 世間非實. 皆虛妄故. 出世可實. 非虛

妄故. 凡此等類. 四內何收. 又復小乘二十部.

計宗類不同. 計法各殊. 豈唯性相故分四宗.

未爲准的. 又有法師立三宗義. 一法相宗. 二

破相宗. 三法性宗. 謂深密佛地等經. 瑜伽

等論. 皆法相宗. 依三性門. 建立諸法. 爲究竟

故. 大般若等經. 智度. 中. 百等論. 皆破相宗.

依勝義門. 破遣諸法. 爲究竟故. 花嚴. 涅

槃. 楞伽等經. 寶性. 起信等論. 皆法性宗. 彼

依法性如來藏門. 融會諸法. 爲究竟故. 乃至

立一味之理. 非言不顯. 顯理之言. 不能稱實.

由斯皆隨空有等邊始自諸佛. 下至凡夫. 所

設言敎. 無有異也. 是故諸敎有此三別者. 法

師所雄名絶代. 英識邁時. 學富五乘. 理高

下	欄

于葉. 艤惠舟於法海. 桂掉□波. 揮智劍於

義山霜鋒切玉. 判斯宗旨. 誠可軌摸. 有所未

明. 聊爲質問. 何者. 法雖離言. 本無名相. 然

假詮召許得法體不爾聖敎應非定量表[&FFFF]#等

法遮勝性等. 又諸凡夫盲無惠日說不稱法.

可墮諸邊. 諸佛聖智. 親證法體. 如其所證. 無

倒宣說. 說空定空. 說有亦爾契會中道. 豈可

同凡. 若不爾者. 如何得有稱敎生解. 發眞

勝智而得解脫. 若以不稱實故. 隨所發言. 墮

空有等. 是則應有八萬四千無量諸宗. 何唯

有三. 又分三宗. 無敎空說. 如何自意分判聖

敎. 又云. 法相存依圓破相被三性法或存破

各爲究竟樂. 了不了者. 便令敎理. 遞相乖

違. 亦違究竟一實中道. 以許佛說. 三種究竟.

猶豫多端. 若爲證會. 又依深密. 佛自會釋諸

說空敎. 唯依遍計. 說諸法空. 如何可言. 破相

宗中. 三性俱遣餘一一義. 有多妨□. 略擧可

知. 不能繁廣. 當知瑜伽補處宣說. 乃通解釋

一切諸經. 勿謂但釋深密等敎. 故彼論釋. 歸

敬頌云. 此論殊勝若蓮花. 猶如寶藏如大海.

具顯諸乘廣大義. 善釋其文無有遺. 又云. 今

說此論. 所因云何. 謂諸有情. 無始時來. 於一

切法. 處中實相. 無知疑惑Ｃ倒僻執. 乃至如

來出世隨其所宜. 方便爲說種種妙法. 處中

實相. 令諸有情. 知一切法. 法如是如是空. 故

非如是如是有. 故非空了達諸法非空非有.

遠離疑惑Ｃ倒僻執. 修行滅障. 得三菩提. 證

寂滅樂. 佛涅槃後. 魔事紛起. 部執竟興. 多著

有見. 龍猛菩薩. 證極喜他. 採集大乘. 無相空

經數: 二七三三

經名: 御注金剛般若波羅蜜經宣演卷上

頁數: 一四

上	欄

敎. 造中論等. 究暢眞要. 除彼有見. 聖提婆

等諸大論師. 造百論等. 弘闡大義. 由是衆生.

復著空見. 無著菩薩. 位登初地證法先定. 得

大神通. 事大慈尊. 請說此論. 理無不窮. 事無

不盡. 文無不釋. 義無不詮. 疑無不遣. 執無不

破. 行無不修. 果無不證. 正爲菩薩. 令於諸

乘境行果等. 皆得善巧. 勤修大乘. 證大菩

提. 廣爲有情. 常無倒說. 兼爲餘乘. 令依自

法. 修自分行. 得自果證. 如是略說. 此論所

由. 故知. 通釋一切聖敎. 除空有見. 起處中

行. 寧說瑜伽. 唯法相宗. 問. 豈不諸經. 多說

法相. 或多破相. 或復融會. 寧不分宗. 答. 誰

言諸敎無此三義. 但說定判如是如是經與

論. 彼彼宗攝. 卽爲不可. 皆不空故. 是故應說

大乘如理. 隨何等經. 皆有法相. 破相融會. 雖

有偏明一義多處. 理實此三不相捨離. 以辯

法體除執會通義皆遍故. 問. 若爾何故. 於大

乘中中宗邊宗. 淸辨護法. 無相法相. 諸宗各

別. 答. 但由釋者製作不同. 隨能釋意. 說宗有

異. 非是佛語. 墮諸邊故. 先別立宗. 由此應說

於大乘中宗分有二. 一勝義皆空宗. 二應理

圓實宗. 初宗卽是龍猛菩薩. 下至淸辯論師.

依無相敎. 說勝義中一切皆空. 世俗是有. 掌

珍. 頌云. 眞性有爲空如幻緣生故無爲無有

實不起似空花. 乃至不立三性. 唯識等後宗.

卽是慈氏如來. 乃至護法菩薩. 依深密等顯

了言敎. 說勝義諦. 非空非不空. 辯中邊論

慈尊頌云. 虛妄分別有於此二都無此中唯

有空於彼亦有此故說一切法非空非不空.

中	欄

有無及有故. 是則契中道. 三性之中. 遍計性

無依圓. 是故有二宗別. 問. 所言勝義及世俗

諦. 其相如何. 答. 還依二宗. 所說有異. 且勝

空宗眞勝義諦一切都空. 世俗諦中. 可有色

心修斷等. 法如經說云. 凡所有相. 皆有虛妄.

此世俗諦. 諸相非相則見如來. 此勝義諦. 四

生三界. 所有衆生. 是世俗諦. 實無衆生得

滅度者. 是勝義諦. 應理宗說. 眞俗二諦. 二義

不同. 依人辯諦. 二約法辯諦. 二種二諦. 俱

通空有. 且依人者. 涅槃經云. 上智所知名勝

義. 中智所知名世俗. 二智所知通空有. 故知

二諦空有. 俱通言依法者. 法有勝劣. 互相形

待. 而爲眞俗. 此有四重. 一虛實二諦. 甁軍林

等. 虛爲世俗. [&FFFF]#處界等. 實爲勝義. 二理事二

諦. [&FFFF]#等事法. 粗爲世俗. 四諦道理細爲勝義.

三淺深二諦. 四諦安立淺爲世俗. 二空眞如深

爲勝義. 四詮旨二諦. 二空眞如帶詮世俗. 一

眞法界亡詮勝義. 總有五法. 初軍林等俗而非

眞. 後眞法界眞而非俗. 中間三法亦眞亦俗.

互相形故. 廣如唯識第九. 顯揚第六. 大論等

說. 然初一種. 世間共執以爲實有. 我法性

故空而非有. 餘之四法. 通是依他圓成性. 故

有而非空. 故說二諦. 體通空有. 非如前說. 勝

義皆空. 旣知二宗所說二諦. 次應徵問空有

所由. 勝空者曰. 大經說云. 設有一法過涅槃

者. 我亦說爲如幻如化. 般若云. 色卽是空. 空

卽是色. 受相行識. 亦復如是. 此經亦云. 般若

波羅蜜卽非般若波羅蜜. 乃至無法可說等. 准

此等敎. 諸法皆空. 又立理云. 法若有體. 自可

下	欄

能生. 旣藉衆緣. 明知非有. 如結手巾爲□等

像. 無□等性. 應理者曰. 卽准此經. 福聚無量

如何非有. 又說如來有五眼等. 又發阿□菩

提者. 於法不說斷滅相等. 又復經云. 有爲

無爲名爲有. 我及我所名爲無. 又云. 無我無

造受者善惡之業. 亦不亡等. 雖說藉緣. 豈幻

化體. 都無所有. 由應理者. 亦以幻化. 喩依

他故. 星醫燈幻喩有爲故. 又說衆生我. 皆令

入無餘涅槃. 滅度若皆空者. 何假令空花而

般於涅槃. 勝空者云. 此等諸文. 皆據俗諦. 非

眞空中. 有造修等. 應理難曰. 汝之俗諦. 與勝

義諦. 爲一爲異. 若言一者. 有空相違. 不見苦

樂. 及冷熱等得爲一故. 若言異者. 二諦本俱.

如何一有而一非有彼. 答. 二諦其體無別. 俗

諦體有. 可苦樂等. 非同體過. 二諦相對. 妄情

是有.  眞理皆空. 今隨妄情. 說俗諦有. 就實

而談. 俗諦亦空. 難曰. 世俗妄故. 令捨俗諦.

入眞空者. 豈無諸法斷滅相過. 答. 體旣是無.

可斷滅故. 言不說法斷滅相. 此與應理. 解釋

全別. 問. 依勝空說. 妄有眞無. 二諦體一. 未

審應理所說二諦. 爲一爲異. 答. 應理所說. 非

一非異. 何以故. 義用別故非一. 無別體故非

異. 卽如甁軍林等五法相望展轉皆爾. 旣非

一異. □此卽說. 或異或一. 皆無有妨. 仁王經

云. 有無本自二. 譬如牛二角. 照解見無二. 二

諦常不卽. 解心見無二. 心二不可得. 非謂二

諦一非二何可得. 於解常自一. 於諦常自二.

通達此無二. 入眞第一義. 頌意. 眞如爲勝義

諦. 依他遍計爲世俗諦. 二智境故名爲諦異.

經數: 二七三三

經名: 御注金剛般若波羅蜜經宣演卷上

頁數: 一五

上	欄

唯約眞智. 卽稱解. 或異或一. 皆無有違. 唯識

亦云. 故此與依他非異非不異. 如無常等性

非不見此彼. 瑜伽七十五云. 於大乘中. 或

有一類惡取. 故作如是言. 由世俗故一切皆

有. 由勝義故一切皆無. 應告彼言. 何者世俗.

何者勝義. 彼若. 答言. 若一切法皆無自性. 是

名勝義. 若於諸法無自性中. 自性可是. 是名

世俗. 何以故. 無所有中. 建立世俗. 假名言而

起說故. 應告彼云. 汝何所欲名言世俗爲從

因有自性可得爲唯名言世俗說有若名言世

俗. 從因有者名言世俗. 從因而生非是有. 不

應道理. 又應告言. 長老何緣諸可得者. 此無

自性(此難俗有勝義卽無)彼若答言Ｃ倒事故(謂心Ｃ倒於天謂有如見空花)

復應告言. 汝何所欲此Ｃ倒事爲有爲無若

言有者說一切法由義故. 皆無自性. 不應道

理. 若言無者Ｃ倒事故. 諸可得者. 此無自性

不應道理(旣無Ｃ倒從何起執而言Ｃ倒事故諸可得者此自性)勝空者曰. 大

菩薩藏經第二卷云. 空與菩薩性無有二. 由

無二故. 不可言說. 又云. 遠離取執勝義諦中.

無法可得. 由性無故. 說名爲空由此說空爲

極了義. 應理者曰. 此亦非證爲依瞬若遍計

無故與覺無二. 又瞬若多空性眞如與覺無

二. 不言菩提體卽空無若實皆空何空何覺.

若云隨破妄情空覺無二. 據勝義諦無覺無

空. 卽應分別□角長短此旣不爾. 彼云何然.

又云. 遠離取執勝義諦中無法可得. 不言非

報勝義諦中亦空無法. 又若二諦體性是一

而非有者. 應無凡聖染淨作業人天五趣卽

無三惡. 悲所度生. 菩薩徒自行於勤苦. 以空

中	欄

無故. 誰爲誰說何法何心不應智者爲除幻

敵心石女兒用爲軍旅. 又凡夫妄倒. 可有世

俗色心等法. 諸佛如來妄倒已斷. 何有色身

淨妙土等. 若言以佛悲心. 爲衆生故. 示現

身士. 衆生妄倒. 若已斷盡. 諸佛身土. 無不

立者. 勝義旣空. 悲智之心. 亦應非有. 誰爲能

度衆生之本. 故言空者是密意說. 敎理旣然.

故與前說掌珍比量. 作聖敎相違過. 以違法

敎. 不空義故. 唯識亦云. 彼特違害. 前所引

經

勝空者曰. 我亦有敎引前所說. 大般若等爲

證成. 故應理者曰. 敎有顯了及不了義違顯

了敎故汝爲過. 謂深密經. 說第二時. 以隱密

相. 轉正法輪. 說一切空. 非眞了義. 又云. 相

生勝義無自性如是我皆已顯示. 若不知佛

此密意失壞正道不能往經旣自說. 諸法無

性. 是隱密相. 非眞了義. 今判說空. 爲第一

說. 是故爲過. 問曰. 龍猛. 無著俱登極喜. 同

證法性. 智見不殊. 因何二宗所說有異. 答. 據

其至理平等無差. 佛對根宜. 顯密異說. 菩薩

亦爾. 對根宜聞. 所弘各異. 由著有見. 龍猛菩

薩. 密弘於空空見若生. 亦成其病故. 須雙說

非有非空. 遠離二邊. 契會中道. 如向瑜伽釋

論等說. 又復大乘無相空敎. 依眞智境. 遣一

切相. 密說皆空. 諸大菩薩. 對著有病. 弘斯密

敎. 非於中道. 而不證悟. 末葉不悟. 廣興乖

諍. 豈大菩薩有所相違. 上通辯宗. 隨其勝

空. 及應理者. 所弘二諦. □此經明. 如功德

論. 咸歸二諦. 通二宗解. 智者當悉. 別明宗

下	欄

者. 題名般若故卽爲宗般若有三. 實相觀照.

及與文字. 慈恩三藏. 依諸經論更加二種. 謂

卽境界. 及以眷屬. 通有五種. 一般若性. 二般

若相. 三般若因. 四般若境. 五般若伴. 剋性相

從. 俱名般若. 有義此經觀照爲宗. 說能斷

故. 如大經說. 六度之中. 其般若度爲洲. 爲

諸. 爲道. 爲目. 爲燈八等. 故此唯以惠相爲

宗. 卽無分別本後二智通生法空. 或取加行.

亦不違理由十八住. 通攝地前地上住故有

義. 亦以實相般若. 爲經所宗. 能斷性故. 眞理

爲本. 智方生故. 金寶亦喩如來藏故經中廣

明無相直理法身極果是無相. 智正所觀故.

答辯如體. 諸釋不同. 如淨業障經疏述問. 何

故不取文字等三. 答. 非經正明彼是末故. 此

二本故. 菩薩涅槃二種故. 卽五法性. 攝三身

故. 能緣所依若性若相. 功德本故. 第三問

訖

第四所被根宜者. 初辨根性. 後以敎被且初

根性差別不同. 一乘五性. 自故紛諍. 今略□

之. 三說不同. 一云衆生皆有佛性. 決定無有

定性二乘及無性者. 涅槃經第二十七云. 師

子吼者. 是決定說一切衆生悉有佛性. 又云.

一切衆生悉皆有心. 凡有心者. 悉當得阿□

多羅三□三菩提. 是故我說一切衆生悉有

佛性. 又第三十七云. 爲非佛性. 說於佛性. 非

佛性者. 所謂牆壁瓦石無情之物. 離如是等

無情之物. 是名佛性. 准此經文. 非是唯理. 有

情五[&FFFF]#. 不被簡故. 亦非少分離無情. 是佛性

故. 豈可爲非佛性. 說於佛性. 佛性之中有佛

經數: 二七三三

經名: 御注金剛般若波羅蜜經宣演卷上

頁數: 一六

上	欄

性. 如說離有爲法. 說於無爲. 無爲之中有有

爲耶. 又涅槃云. 一切衆生. 皆有三定. 謂上中

下. 上者佛性. 中者初禪. 下者大地. 中定數

下中二定非是少分故知上定. 亦是一切同

一文故. 旣云. 是定故非唯理說. 首楞嚴定. 爲

佛性故. 法花經云. 一大事因緣. 出現於世. 欲

令衆生開佛知見. 使得淸淨等. 又云. 十方佛

土中. 唯有一乘法. 無二亦無三. 除佛方便說.

但以假名字. 引道於衆生. 佛性論云. 二空

眞如名應得因. 以應得佛果故. 名應得因. 故

知有理性者. 定有行果理旣一切皆有行果

故非少分. 若謂法花二乘無滅悉當成佛此說

不定二乘. 非是定性者. 不然不定. 亦成佛敎.

起初轉法論. 今說與昔說若同. 何故殷勤三

請許說增上慢人. 起□驚怖. 舍利弗等. 疑佛

爲魔良由今昔懸殊有斯疑謗故. 經云. 所以

未曾說. 說時未至故. 今正是其時. 決定說大

乘. 故知今說非先說也. 二云. 種性有五. 一

聲聞性. 二緣覺性. 三如來性. 四不定性. 五無

種性. 問云. 何得知有無種性. 答. 四卷八卷二

楞伽經. 皆云. 大悲菩薩一闡提人. 畢竟不成

正覺. 若有性衆生. 卽應有成佛盡. 如何大悲.

畢竟不作. 又勝□經云. 離善知識無聞非法

衆生以人天善根而或熟之. 善戒經云. 無種

性人. 無種性故. 雖復發心勤行精進. 終不

能得無上菩提. 地持瑜伽亦同此說. 又涅槃

經. 三種病人. 第三若遇不遇. 一良醫決定不

善. 若是有性. 如何不差. 又□河七人第一常

沒七人各一. 卽無種性. 大莊嚴論第一說闡

中	欄

提有二種. 一時邊. 二畢竟. 時邊有四. 一者一

向行惡. 二者普斷諸善法. 三者無解說分善

根. 四者善根不具足. 畢竟無涅槃法者. 無

因故. 彼無般若涅槃性. 謂但心生死不樂涅

槃. 然有釋云. 畢竟者. 一約所斷兼善生得

善斷三世因盡. 名爲畢竟. 無涅槃法. 兩約時

以有鈍根長時流轉. 不能生信. 名爲畢竟. 無

涅槃法不言. 盡未來際. 決定無性.  名爲畢

竟. 此釋不然. 諸斷善根. 但斷生約非方便善.

又伏現行. 非無種子. 如何無因. 又與時邊. 普

斷善法. 應無差別. 又斷善根. 大小經論. 俱是

利根者. 畢竟之與盡未來際. 文別義同. 若不

爾者. 究竟如虛空. 應非遍法界. 又瑜伽第六

十七. 更有五難六答. 廣成無性. 此應□□.

上來無性. 次成定性. 依大般若五百九十三.

善善勇猛請言. 唯願世尊哀愍我等. 爲具宣

說如來境智. 若有情類. 於聲聞乘性決定者.

聞此法已. 速能證. 問. 自無漏地於獨覺乘性

決定者. 聞此法已. 速於自乘. 而得出離. 乃至

云若有情類. 雖未已入正性離生而於三乘

性不定者. 聞此法已. 速證無上正等覺. 心旣

決定. 外別說不定. 明知別有決定聲聞. 又瑜

伽七十六. 解深密第二. 皆說一向趣寂聲聞

花嚴第四十. 說定性緣覺. 大莊嚴經第一. 亦

爾. 涅槃第三十言. 我於經中. 爲諸比丘. 說

一乘一道一行一緣. 乃至我諸弟子. 聞是說

已. 不解我意. 唱言如來說須陀洹乃至阿羅

漢. 皆得作佛. 若皆作佛. 無決定性. 是解佛

意. 何須此說. 若爾如何法花經中. 唯說一

下	欄

乘而爲究竟. 答. 如攝論中. 以十義會深密. 亦

有會一乘父. 總依經論. 佛性有三. 聲聞有四.

闡提有三. 佛性三者. 一理性謂眞如. 二行性

謂無漏種子. 三隱密性. 卽塵勞之疇. 聲聞四

者. 一應化. 二退菩提心. 三增上慢. 四趣寂.

闡提三者. 一大悲. 二斷善. 三無種性. 上來兩

家所引敎文. □有明說. 其釋難及會違父. 一

一硏究. 廣如別記. 樂廣言論勤說法者. 皆應

□之. 三云此有種性及無種性. 乃是如來□

密境界. 散在諸經. 佛不定說如何前釋欲定

是非此十力中. 種種界力之所知故. 唯佛與

佛. 乃能證了. 涅槃第十七云. 三乘之法. 說

言一乘. 一乘之法. 隨宜說三. 乃至如來明

見衆生根故. 終無虛妄. 斷罪過故. 雖無虛

妄. 若知衆生因虛妄說. 得法利者. 隨宜方

便. 則爲說之. 是則諸佛甚深境界. 非二乘

知. 准此經文. 豈可下凡謬爲商略. 又彼三十

四云. 善男子. 如來世尊. 爲衆生故. 廣中說

略. 略中說廣. 乃至云. 是故隨人隨意隨時. 故

名如來知諸根力. 善男子. 我若當於如是等

義. 作定說者. 則不得稱我爲如來具如根力.

三十五云. 善男子. 如是諍訟. 是佛境界. 非諸

聲聞緣覺所知. 若人於是生疑心者. 猶能□

壞. 無量煩惱. 如須彌山. 若於是中. 生決定

者. 是名執著. 乃至善男子. 如是執著不名爲

善. 何以故. 不能□壞諸疑網故. 迦葉復言世

尊. 如是人者. 本自不疑. 云何說言不壞疑網.

善男子. 其不疑者. 卽是疑也. 三十六云. 善男

子. 我雖說言一切衆生悉有佛性. 衆生不解

經數: 二七三三

經名: 御注金剛般若波羅蜜經宣演卷上

頁數: 一七

上	欄

佛如是等隨自意語. 善男子如是語者. 後身

菩薩尙不能知. 肉於二乘其餘菩薩. 又復

文云. 若有說言一切衆生定有佛性. 定無佛

性. 是人皆名謗佛法僧. 准此等文. 推功歸佛

謹述而以故於諸釋隨所愛樂. 任情取捨. 以

有敎理各齊均故不應於中起用. 執心强生

偏見. 謂契佛言. 無有是處. 然應具□諸家敎

理. 欲令學者知所在故. 問. 理有一長. 不應俱

示. 開釋敎藏. 須定指歸. 今但和光作不定

說. 將令後學何所承稟. 答. 義有可定不可定

者. 不決定義理通多解. 豈可一向要令定釋.

佛尙不定誰敢定乎. 問. □密難知誠如所道.

此土衆生樂聞佛性. 何故如來不作定說答.

誰言一向樂聞說有. 然諸衆生自有二類. 一

聞佛性欣樂有憑. 勇猛進趣若聞無性. 無所

因託. 息進心心. 二者若聞一分無性. 恐墮此

流. 加功進習. 若聞皆有恃此佛性. □生怠

墮. 由對機異敎不定. 明但應精勤堅集行願.

面奉金顔當自知矣. 上來解釋根性不同. 以

經被者. 若依初釋. 更無異論. 五性之家. 應須

料簡. 約正所被. 唯是上乘. 經云. 爲發大乘

者. 說故卽餘經云. 爲諸菩薩. 說應六波羅蜜.

令得一切種智. 若約兼. 被通諸二乘及以無

性. 下列四衆及於八部. 無所簡故. 大般若云.

般若波羅蜜多. 能辯聲聞及獨覺地. 卽前所

引善勇猛文. 亦被二乘. 此下菩薩廣大之心.

三界四生俱令滅度. 無著菩薩問云. 何故願

釋者有二. 初釋題目. 後解經文. 釋經題者.

秦魏梁本. 俱題金剛般若. 唐周兩本. 同號能

中	欄

斷金剛隋朝所□. 准彼論. 後乃名金剛斷割.

前三本略. 後三具足. 擧體攝用. 但標法喩

之名. 體用雙彰. 兼陳能斷之因. 廣略雖異義

則無違. 初離釋. 後合釋. 梵云. 跛□羅. 此云

金剛. 寶中最勝. 體類多種. 正理論云. 帝釋有

寶. 名爲金剛. 不爲餘衆生見. 眞諦記云. 有

六種寶. 皆名金剛. 一靑色能除一切災厄. 二

黃色能隨人所須. 出種種物. 三赤色能令人

遊行空中. 四白色能出水亦能淸濁水. 五空

色能出火. 六碧色能消諸毒. 上釋喩體. 次擧

義用. 先依諸敎. 後據此論.  先諸敎如涅槃第

二十四. 廣讚金剛三昧. 譬如金剛所擬之處.

無不碎壞. 而是金剛無所折損. 又云. 如諸寶

中金剛最勝. 依梁攝論天親菩薩釋. 金剛定

四義爲喩. 一能破煩惱. 二能引無餘功德. 三

堅實不可破. 四利用通達. 一切法定旣如是.

准智亦然. 對法論第十二. 釋金剛定有四義.

一無間. 非世間行所間缺故. 二堅固能壞一

切障. 非障所壞故. 三一味無分別性. 純一味

故. 四遍滿緣一切法. 共相眞如爲境界故. 金

剛亦四. 一體無間隙. 非沙石所雜. 二可知. 三

純一類不變不異. 四遍滿世界. 如金剛山. 金

剛杵等總攬. 諸文金剛十義. 一最勝. 二難見.

三除災. 四堅實. 五稱心. 六能引. 七利用. 八

無間. 九一味. 十遍滿. 此經文義亦有十種. 最

上第一希有法故. 義及果報不思議故. 罪業

障惱爲消滅故. 能破堅執非彼破故. 利生嚴

土得菩提故. 能生諸佛集善法故. 通達無我

智見淨故. 非住相心之取故. 諸法如義體無

下	欄

爲故. 福惠如空□思量故對前十喩. 如此配

釋. 此雖義具. 非本論意. 本論四義. 一細. 二

罕三能斷. 四相似. 初三共義. 觀照實相. 遍在

諸敎. 後一不共. 父字般若. 唯在此經論. 先標

云. 金剛能斷者. 此名有二義相應. 應知如說.

入正見行. 入邪見行. 然釋此文. 諸說不同. 慈

恩解云. 二義相應者. 此顯金剛通能所治. 如

說已下是擧例釋. 正見謂正定聚. 邪見謂邪

定聚. 行善惡行. 能入彼聚名彼二行. 或汎指

言如說. 善惡二人行善惡行. 此行入正見聚

類. 此行入邪見聚類. 邪正雖殊. 俱名見行. 今

者能持三惠. 所持二障. 染善雖殊. 俱名金剛.

如涅槃經云. 金剛極堅萬物不能壞除. 白羊

角以龜甲意以二障隨其所應凡夫二乘所不

能斷. 唯發大菩提心. 三惠方能折伏. 或斷此

以所斷喩於金剛如入邪見行. 又如玉石性

極緊牢非物所壞. 唯有金剛. 能□破之. 二障

亦爾. 非凡夫俗智二乘眞知之所□壞二乘

不斷惑障習故大乘三惠如彼金剛方能伏斷

究竟斷位金剛修惠故經唯說金剛喩定卽此

能斷喩金剛如入正見行故言二義. 一所破

義. 二能破義. 若唯能破邪正二見喩不相應

然論文略不解出所治金剛於能斷中菴含方

顯何南又釋金剛但喩三惠及敎. 所以然者.

涅槃經云. 喩如金剛極堅. 無能損壞. 除龜甲

等. 彼經亦爾. 唯除闡提. 不能令立菩提之因.

旣羊角等. 以喩闡提. 明非所斷. 名爲金剛. 而

言二義者. 一證眞如理. 如入正見行. 二斷

諸惑. 如入邪見行. 此金剛智. 能破大乘有善

經數: 二七三三

經名: 御注金剛般若波羅蜜經宣演卷上

頁數: 一八

上	欄

根人根熟之者二重障惑. 不能除彼斷善根人

身中惑. 故又有釋云. 准此論. 初金剛難壞句

義聚明非所斷雖有別處說煩惱難斷猶若金

剛此處說其可斷不合以金剛爲喩如說闡提

難化以□穀爲喩若說闡提可治卽不用此喩

而言二義相應者金剛能斷堅不堅物名爲二

義演曰. 初釋爲勝順論文故正以金剛喩能

智兼喩所斷障顯智功能. 十輪經第二云. 云

何破相續. 如金剛煩惱理有多途喩亦何定如

說虛空以喩佛性亦有以喩二障粗金如正理

門門通理智擧障難斷猶若金剛以表智能殊

勝超絶非喩所喩誰要令觀煩惱堅硬起觀行

耶. 若爾涅槃經曰羊角等喩不相應. 當云何

通. 答. 涅槃文意. 非釋此經. 今借彼喩. 以顯

金剛. 是彼二物對所□. 而喩所治非謂涅槃

障喩金剛上解金剛通能所斷論下別釋唯就

能斷乃有四義. 如前所列. 論云. 細者智因故.

牢者不可壞故隋朝諱堅故□爲細. 取堅密

義智因卽種子不可壞卽現行智超惑除明暗

不□故不可壞又釋智能證如了因性故名爲

智因以無間隙非世間行所相雜故名之細密

又以細妙非二乘等粗所緣故二名細密言不

可壞者顯所治障性堅難壞若依此釋論中四

義通能所斷. 論爾云. 能斷者般若波羅蜜

中聞思修所斷如金剛斷處而斷故此以智如

金剛可斷二障如玉石等名爲斷處. 卽擧所

斷以顯能斷. 若作二障喩金剛解者. 此擧

能斷以顯所斷. 猶若金剛謂聞思修所斷之

障乃如金剛斷處而斷然准論意卽釋題名金

剛能斷般若以初標之金剛能斷者後又結云

中	欄

是名金剛能斷. 釋中亦爾先釋金剛後斷釋

能斷此順西域語. 若言能斷金剛. 則順此方

語. 皆不相違. 總以能詮之敎. 所詮之理智. 及

所斷障. 喩於金剛. 論釋第四義云. 又如□金

剛形. 初後闊中則狹. 如是般若波羅蜜中.

狹者謂淨心地. 初後闊者謂信行地. 如來地.

此顯示不共義也. 演曰. 依此經敎. 文字般

若初後廣明. 中間卽狹. 不同餘經. 名不共義.

是故此經獨名金剛. 亦卽餘分不同. 所以一

如□金剛神. 膊跨則闊. 在腰則狹. 有動作

故. 喩令進趣. 亦如□金剛杵. 兩頭闊. 中腰

狹. 極堅勝故. 令知深妙. 問何故廣明信行佛

地. 略淨心耶. 答. 此經意令發心修行佛種

不斷. 廣談果德. 勸彼欣樂而能發心. 地前初

修有退轉故. 廣示行相. 令其進入初地已去.

自證得故. 非退轉故. 不假多陳故. 初後廣中

間略說. 又從凡位紹繼佛種. 爰生佛果不斷

義成. 中間可知. 何煩廣說. 故經文義. 闊狹

不同. 雖如來地釋者卽是十地位收然經不

明十地行相. 還指佛果. 所有功德. 名如來地.

故作是釋. 至下當知. 問. 勝天王般若云. 般

若波羅蜜無有一法可爲譬喩. 如何今說智

喩金剛. 答. 彼顯智勝超過萬法. 無可全分相

比肉者. 比約少分. 義用相似故. 譬金剛. 諸有

智者. 以喩解故. 法藉喩明徵由顯著擧已見

邊. 證未見邊. 和合一處. 令義平等. 所有政說

名之爲喩. 卽以顯了分. 顯未顯了分也. 般若

梵音此云智慧. 總有五種. 文字卽是能詮敎

法. 觀照惠體實相. 眞性境界. 卽是空有二諦.

下	欄

三無性等. 眷屬者相應四[&FFFF]#性助伴五[&FFFF]#性

隨其所應. 卽定道共二種戒. 故然此般若名

寬通故. 理該五種. 就勝唯取實相觀照. 如宗

中辯釋. 此智慧. 初別後通. 言別相者. 具足梵

音. 應言波羅腎若. 此□爲惠. 梵云若那. 此□

爲智. 體雖是同. 俱別境惠. 義用有異. 故得名

殊. 擇法決斷二種異故. 卽准大品涅槃經等.

若字通因智慧二義. 此智慧二字界故般那兩

字. 是其因緣. 以般助若爲慧. 以那助若爲

智. 由是諸經十度之中. 智慧二別. 勝天王般

若云. 菩薩具足般若. 具足□那. 又云. 得□那

門. 能入衆生諸根利鈍得般若門. 分別句義.

言通相者. 由體同故. 智處說慧. 慧處說智. 一

切無違. 卽說第六名智度等. 問. 題名般若. 何

故行中乃明布施. 答. 約前引後卽檀度收後

淨. 於前卽智度攝互擧一種理實相似又立名

據勝修行約初故. 檀智二所. 擧各別言. 波羅

者. 此云彼岸. 法有四種理敎行果. 但取於果.

菩提涅槃以爲彼岸. 敎理通因果. 行唯在因.

故未起苦集以爲阿流. 現起集苦以爲此岸.

六度爲舟船. 卽以行人五[&FFFF]#假者而爲度. 蜜

多者. 離義到義. 由修施等. 離出生死. 達到彼

岸. 唯識第九. 要七最勝之所. 攝受方可建立

波羅蜜多. 一安住最勝. 謂要安住菩薩種性.

二依正最勝. 謂要依止大菩提心. 三意樂最

勝. 謂要悲愍一切有情. 四事業最勝. 謂要

具行一切事業. 五巧便最勝. 謂要無相智所

攝受. 六□向最勝. 謂要□向無上菩提. 七淸

淨最勝. 謂要不爲二障間雜. 若非此七所攝.

經數: 二七三三

經名: 御注金剛般若波羅蜜經宣演卷上

頁數: 一九

上	欄

受者所行施等. 非到彼岸. 由斯施等. 對波羅

蜜多. 一一皆應. 四句分別. 辯中邊論第二. 有

十二最勝. 是故皆得到彼岸. 名對法論第十

一. 有五義. 解深蜜經. 由五因緣. 此等相攝

如別章. 辯經者. 梵音修多羅. 修□路皆訛也.

正云素□攬. 乃目四義. 衣□席經. 猶如瞿名.

仙陀婆等. 令取經義. 亦取□義. 何者四分律

云. 如種種花置於案上. 風吹散落. 以□速持

則不散失. 衆生根性如案. 佛說敎義如花. 若

不連持. 邪見異風惑當飄散. 今結集家連. 綴

佛語如□. 貫花如經持緯. 佛地論云. 以聖敎

貫穿攝持. 所應說義及所化生. 如次可配□

經二義. 然其經字卽與此方經. 誥名同此方

俗釋. 經者. 常也法也經也. 故今不易爲常. □

定是非爲法律. 通物理爲經. 佛敎同之. 亦無

有失. 小乘論中. 雜心五義. 謂湧泉等義. 如常

說經雖在敎. 依瑜伽論. 出經體中. 通取所詮.

故總言經通敎及理. 般若波羅蜜多亦通理

敎. 由此對經綺互相望總有四句. 謂金剛般

若波羅蜜多卽經等持業. 依主隨應解釋

解經文中先科判. 後解釋. 依無著菩薩判釋.

此經有十義句十八住處. 餘二論釋無別科

判. 眞諦三藏. 正宗分中分四. 一護念付囑. 二

住. 三修四斷疑. 兼序流通爲六分. 菩提流支

金剛仙記. 判爲十二. 一一廣多. 旣非論意. 今

□不取. 然晉朝道安法師. 時人稱爲寶印手

菩薩. 科判諸經. 以爲三分. 序分. 正宗. 流通.

後譯佛地論. 親先菩薩釋佛地經. 三分正同

是. 知妙理潛通. 惠心玄合彌天之稱. 豈虛也

中	欄

哉. 言三分者. 一敎起因緣分. 二聖敎所說分.

三依敎奉行分. 名雖少差義理無別. 卽依此

判經文有三. 始從如是至敷坐而坐. 爲序分.

時長老須菩提在大衆中. 至應作如是觀. 爲

正宗分. 餘名流通. 序分又二. 初通序. 卽如是

等. 後別□. 爾時世尊以下文是. 經此二序有

五對名. 一通別對. 諸經共有當部別緣故. 二

證信發起對. 初傳法者引證令信. 後說法者

別緣發起. 三經後序經前序對. 經後敎置經

前自有故. 四阿難序如來序對. 從請得名爲

說方便故. 五未來序現在序對. 阿難後請當

時緣起故. 雖有多名. 初二對名. 義理周盡能.

然各隨勝以立二名. 不爾證起豈不遍也. 將

釋通序證信. 先以三門分別. 一起之因由. 二

建立所以. 三開合不同. 起之因由者. 摩訶

摩耶經. 大悲經. 智度論等. 具述其事. 然大悲

經. 優波離敎阿難問. 大術經等. 阿泥樓豆敎.

二人共敎互擧其一. 請問四事者. 一佛滅度

後諸比丘等以誰爲師. 二依何住. 三惡性比

丘如何調伏. 四一切經者當置何言. 佛敎之

云. 我滅度後. 以波羅提木叉爲汝大師. 依四

念處住. 惡性比丘梵檀治之. 梵默然故. 不應

打罵但□默故. 一切經首當置如是我聞等

言. 問. 何故阿難但申四問. 不增減耶. 答. 戒

能止惡可以爲師. 念處破倒依之修學. 梵法

默然能伏惡人. 初明正行. 次明正解. 次明除

障. 此之三門必依聖敎. 由斯所問不增不減.

又破生死病. 要具四事. 一須名醫. 二心妙藥.

三識觸犯. 四善經方義. 如次佛大醫王滅度

下	欄

之後. 此四爲要. 是故問之. 又此卽是三寶不

斷. 以戒爲師. 卽當佛寶. 不斷惡性比丘. 旣

調伏已. 衆得和合. 卽僧寶. 不斷餘二法寶. 念

住卽通理行二法. 結集敎法. 理等不斷果法

自是故四義更無增減. 後結集時. 阿難依命

置如是等. 建立所以者. 立如是等. 自有四

意. 一爲除疑. 二爲生信. 三爲簡邪. 四爲顯

正. 言除疑者. 眞諦引微細律. 阿難昇高座. 衆

有三疑. 一疑佛大悲從涅槃起. 二疑更有佛

從他方來. 三疑阿難轉身成佛爲衆說法如

是等. 三疑倂斷. 二生信者. 智度論云. 說時方

令人生信. 故信爲能入. 智能度故. 問. 信何功

能最初令生. 答. 夫信體者. 心淨爲性. 如水

淸珠. 能淸濁水能與一切善而爲根本. 故花

嚴云. 信爲道元功德母. 且如發心趣向三乘

有善法欲信爲欲依故初令生於大乘位. 聖

胎三十以信爲首. 五根五力及七聖財. 皆信

爲初. 入聖卽證四不壞信. 信三寶故能越惡

道由信戒故離貧賤因. 故論亦說有信現觀.

又婆沙論說學佛法者如大龍象以信爲首.

以捨爲牙. 以念爲頸. 以惠爲頭. 於其兩肩擔

集善法. 象所飮□以鼻爲手. 故學法者最初

令生. 又拔衆生出生死泥. 須擧信首. 後陳正

宗. 爲佛敎手. 序令生信爲衆生手. 兩手相接

出□泥. 故智度論云. 如人有手至於寶山. 隨

意所取. 若其無手空無所得. 有信心人入佛

法寶. 能證道果. 若無信心雖解文義. 空無所

得. 是故經初令生淨信. 三簡邪者. 外道敎初

皆置阿□二字云梵玉有七十二字. 以訓於

經數: 二七三三

經名: 御注金剛般若波羅蜜經宣演卷上

頁數: 二○

上	欄

世. 衆生轉薄. 梵王嗔怒呑□諸字. 唯此二字

在口兩角. 阿表於無. □表於有置. 彼敎初令

置六句. 爲簡於彼. 故智論云. 一切經首當置

何言簡異外道. 四顯正者. 三寶最吉祥故. 我

經初說化爲佛寶. 我聞比丘爲僧寶. 如是一

時及處爲法寶. 法寶三者. 一所說法. 二說

時. 三說處故. 第三開合者眞諦記中開爲七

事. 一如是者標所聞法. 二我者辯能聞人. 三

聞者親承音. 四一時者. 顯所聞法. 善合時宜.

五佛者. 明能說主. 六住處者. 顯說有處. 七大

比丘等顯非獨聞. 智度論中. 合我開爲一. 總

說六義. 一信. 二聞. 三時. 四主. 五處. 六衆. 世

親菩薩般若燈論. 亦有六義. 故彼頌云. 前三

明弟子. 後三證師說. 一切修多羅. 其事皆如

是. 有引法花論云. 證信序中分六成就者謬

也. 或總分五. 如佛地論. 一總顯又聞. 二說經

時分. 三明說經主. 四說經處. 五同聞衆. 卽

合如是我聞爲一. 今又助釋可分爲五. 謂能

說爲一. 然佛說法離四種失. 一無非法卽如

是. 二無非根卽我聞比丘. 三無非時卽一時.

四無非處在舍衛等. 或總爲四. 眞諦三藏所

釋七事總唯有四. 初如是者. 明所聞法. 次我

聞者. 辯能聞人. 次二證所聞法. 後二證能聞

人. 今又解云. 能說能受所學依故分爲四. 佛

爲能說主. 我聞比丘爲受敎人. 如是爲所學

法. 一時及處爲說所. 能依受弟子有衆別. 故

說法所依有時處. 故或合爲三. 卽前三寶. 又

依佛地義可分三. 一總顯已聞及說敎時. 二

別顯敎主及說敎處. 三敎所被根. 或合爲二.

中	欄

一人法人稟法以成得. 法藉人以弘宣. 兩相

資成互爲因果. 一佛. 二我聞. 三比丘衆. 此三

屬人. 一如是. 二時. 三處. 此三屬法. 人有師

資. 資中傳證. 法有假實. 假中時處. 故總爲

二. 成合爲一. 卽證信通序

經. 如是演曰. 自古多釋. 今□三門. 一別解

如是. 二合解如是. 三帶我聞解. 初卽如是兩

字. 各別訓釋. 次卽總申二字之意. 後將如是

二字連我聞解非釋我聞. 初別解者. 唐梵道

俗總有九釋. 一安法師云. 有無不二爲如如.

非有無爲是如無所如是無所是故云如是. 二

友公云. 敎能顯理爲如. 智能照理爲是. 三智

者禪師云. 以文爲如. 以理爲是. 文以巧詮

爲如. 理以無非爲是. 四注法花云. 如是者感

應之端. 如以順根受名是以無非立稱. 衆生

以無非爲感. 如來以順根爲應. 傳法者欲顯

名敎出於感應. 故建言如是. 五注無量義經

云. 至人說法但爲顯如唯如爲是故言如是.

六澤州法師云. 所說之法如於前事. 故云如

說事如事說理如理因果亦爾. 此所說言. 皆

當道理. 故稱如是乖法爲非. 如法爲是. 此約

法解. 又約人解. 阿難道佛所說之法. 如過

去佛所說不異故名爲如. 正而非邪故稱爲

是. 七梁武帝云. 如卽指法. 是卽定詞. 如斯之

言. 是佛所說故言如是. 八長耳三藏云. 如是

有三. 一就佛. 三世諸佛共說不異名如. 是以

同說故稱是. 二就法. 諸法實相古今不異故

名爲如如. 如而說故稱爲是. 三就僧. 以阿難

聞望佛本敎所傳不異爲如. 永離過非爲是.

下	欄

由此同說稱理無謬故. 經可信. 九相傳釋. 眞

不違俗爲如. 俗不違眞爲是. 順理爲如. 遮妄

爲是. 攝福爲如. 生惠爲是. 敎順於理爲如. 依

敎起行爲是. 境如智是等. 歷法廣說義乃無

窮. 次合解如是. 復有六釋. 一肇法師. 如是者

信順之詞. 信則所言之理順. 順則師資資道

成詞無繁. 約非信不傳. 是故經初建言如是.

二眞諦記云. 如是者決定義. 決定有二. 一文

二理. 三理興皇法師云. 如是者無差異義. 四

法智注涅槃云. 如是者阿難自明之詞也. 金

口所說旨深意遠. 非所仰側而章句始未正

自如是也. 五瑤公云. 以離五謗名爲如是. 第

一句如是此經離執有增益謗. 第二句如是

此經離執無損減謗. 三句如是此經離執亦

有亦無相違謗. 第四句如是此經離執非有

非無愚癡謗. 第五句如是此經離執非非有

非非無戱論謗. 六智度論第一云. 如是義者

卽是信也. 不信者言是事不如是. 後帶我聞.

以帶釋如是復有五釋. 一光宅法師云. 如是

者將傳聞前顯擧一部. 如是一部我親從佛

聞. 卽爲我聞作呼輒耳. 二惠朗云. 如是者

直指之詞. 謂如是之經. 我從佛聞非自造也.

三功德施論云. 如是我聞者. 顯示此經. 是世

尊現覺而說非自所作. 四佛地論云. 如是總

言. 依四義轉. 一依臂喩. 謂常所說如是文

句. 我昔聞. 二依敎誨. 謂告時衆如是當聽我

昔所聞. 三依問答. 謂有問言汝當所謂說昔

定聞耶. 故此答言如是我聞四依許可. 結集

時. 諸菩薩衆咸共請言. 如汝所聞當如是說